Ενα σπίτι που αντανακλά μια άλλη εποχή, που εκφράζει σε κάθε του γωνιά την φινέτσα, την ιστορία, την απλότητα και την ομοφιά. Πρωινό φως άπλετο, μπαλκόνάκι μπροστά, αυλή πίσω, ψηλά ταβάνια, έπιπλα εποχής, τεχνικές γύψου στους τοίχους, φωτογραφίες και κειμήλια που αν λίγο τα προσέξεις, έχουν τόσα να πουν. Η τοποθεσία είναι ιδανική για σουλάτσο και περατζάδα μέσα στη πόλη, για όσους την ξέρουν και για όσους δεν την ξέρουν είναι εύκολο να την ανακαλύψουν. Το σχολείο απέναντι, τα παιδιά που παίζουν, ο κόσμος που περνάει στον πεζόδρομο, τα μπαράκια απο κάτω που αφήνουν μια ανάλαφρη μουσική να ίπταται στην ατμόσφαιρα τη νύχτα, κάνουν το τοποθεσία γοητευτική από κάθε άποψη. Η επικοινωνία ήταν άριστη και η φιλοξενία εξαίσια, το ψυγείο γεμάτο κεράσματα, το χαμόγελο πλατύ, όλα καλά. Ευχαριστούμε!